সেই ২০০৫ সাল থেকে তিনি খুঁজে বেড়াচ্ছিলেন তাঁর মনের মানুষটিকে। তখন তিনি অষ্টাদশী। কিন্তু ‘লাকি’র কপালে তখন ভালবাসা ছিল না। 

এই বিষয়ে অন্যান্য খবর

তিনি দেখতে ঐশ্বর্যার মতো, কেমন আছেন সলমন খানের এই নায়িকা


কথা হচ্ছে ২০০৫ সালে মুক্তিপ্রাপ্ত ‘লাকি: নো টাইম ফর লাভ’ ছবির নায়িকা স্নেহা উল্লালকে নিয়ে। সলমন খানের বিপরীতে বলিউডে ডেব্যু করেছিলেন ঐশ্বর্যা রাইয়ের লুক-অ্যালাইক এই নায়িকা। 
ঘটনাচক্রে তার আগেই সলমন-ঐশ্বর্যার সম্পর্ক শেষ হয়ে যায়। এবং এমন গুজবও রটেছিল যে, প্রাক্তন প্রেমিকার সঙ্গে চেহারার মিল থাকার জন্যই সলমন খান তাঁর সঙ্গে অভিনয় করেন। 
পরবর্তীকালে আরও কয়েকটি হিন্দি ছবিতে অভিনয় করলেও, সে ভাবে নাম করতে পারেননি স্নেহা। তবে দক্ষিণী ছবিতে তিনি বেশ পরিচিত মুখ। 
মাঝের বেশ কয়েক বছর স্বাস্থ্যের কারণে অভিনয় জগৎ থেকে একেবারেই সরে গিয়েছিলেন স্নেহা উল্লাল। তবে সম্প্রতি এক বিনোদন মাধ্যমের প্রতিবেদন থেকে জানা গিয়েছে যে, স্নেহা এবার প্রেমে ‘লাকি’ হয়েছেন। 
‘অল ইন্ডিয়া মিক্সড মার্শাল আর্টস অ্যাসোসিয়েশন’ (এআইএমএমএএ)-এর  বর্তমান চেয়ারম্যান অপরাজিত মিত্তলের সঙ্গেই নাম জড়িয়েছে স্নেহার। কাজের দুনিয়ায় তাঁকে সকলে ‘অভি মিত্তল’ নামেই চেনেন। প্রসঙ্গত, অভি মিত্তলের আগে এআইএমএমএএ-র চেয়ারম্যান ছিলেন অভিনেত্রী শিল্পা শেঠির স্বামী, রাজ কুন্দ্রা।
২০১৮ সালের ডিসেম্বরে, অভি মিত্তলের মুকুটে যোগ হয় আরও একটি পালক। ভারতের ‘অ্যাসোসিয়েশন অফ স্পোর্টস কিকবক্সিং’-এর প্রেসিডেন্ট পদে নিযুক্ত হন অভি। সেই মর্মে নিজের ইনস্টাগ্রাম হ্যান্ডেলে একটি পোস্ট করেন স্নেহা—



 

 
 


 


View this post on Instagram

 


 
 
 


 
 


 
 
 


Few months back you became the Chairman of AIMMA (All India Mixed Martial arts Association) to now The President of Association of Sports Kickboxing All India. Congrats @avimittalofficial ..Make it count.👌#sportsentrepreneur
A post shared by  sneha ullal (@snehaullal) on Dec 13, 2018 at 3:11am PST



সংবাদমাধ্যমের খবর অনুয়ায়ী, অভি ও স্নেহা অনেক বছর ধরেই পরস্পরকে চেনেন। তাঁরা খুব ভাল বন্ধুও। কিন্তু, বন্ধুত্ব যে কবে প্রেমে বদলে যায় তা টের পাননি কেউই। 
প্রসঙ্গত, অভি মিত্তলের পারিবারিক নানা অনুষ্ঠানে প্রায়শই দেখা গিয়েছে স্নেহাকে। সম্প্রতি তাঁরা যুগলে গিয়েছেন মলদ্বীপে, ছুটি কাটাতে।